##### FOLLETO MISA CON NENOS

##### 15 de outubro 2023 ORDINARIO 28º-A

***Mateo 22, 1-10: “Ide á festa e traede o vestido axeitado”.***

Mensaxe: **Viste o teu corazón de festa**

**que Xesús te invita a un banquete**



##### MONICIÓN DE ENTRADA

Irmáns e irmás: O Señor preparounos un banquete, unha festa grande e convidounos a todos. Nós acudimos á festa da eucaristía deixando as nosas actividades e preocupacións. Poñámonos o traxe de festa, un traxe que non o atoparemos no armario nin nos grandes almacéns; atoparémolo no noso interior, é o traxe da alegría, da graza. Que cada domingo a Eucaristía sexa a festa do encontro con Xesús, a festa da comunidade na que cada un poña o mellor de si mesmo.

**SAÚDO DO SACERDOTE:**

No nome do Pai...***Xesús, que cada domingo nos invita á Eucaristía e se fai presente entre nós, sexa convosco.***

1. SÚPLICAS DE PERDÓN

##### *Sacerdote: http://blogs.21rs.es/kamiano/files/2017/10/revestidos-de-Cristo-fano-color.jpg Pedimos perdón ao Señor polas nosas escusas e pecados.*

- Catequista: Ti que nos convidas cada domingo para celebrar a eucaristía, a festa de Cristo morto e resucitado. **Señor, ten piedade de nós.**

- Neno/a: Ti que non te cansas de escoitar as nosas desculpas ao preferir outras festas. **Cristo, ten piedade de nós.**

- Pais: Ti que queres que veñamos co traxe novo da graza, do perdón, da fraternidade. **Señor, ten piedade de nós.**

*Sacerdote: Que Deus, noso Pai, nos purifique do pecado e nos faga dignos de participar desta Eucaristía.*

1. **MONICIÓN Á PALABRA DE DEUS**

As lecturas de hoxe fálannos de festa de alegría, de banquete para os que acollemos a Deus. Para Isaías Deus preocúpase de nós e por iso preparará para todos unha gran festa e enxugará as bágoas de todos. San Paulo agradece a axuda dos que o asistiron e convídaos a celebrar e gozar a salvación de Dios. No evanxeo, Xesús ponse triste porque algúns rexeitan a Deus, non acoden á súa festa poñendo escusas ou non visten o traxe da graza, de fillos de Deus.

**LECTURAS**

**ISAÍAS 25, 6-10a:** *Preparará o Señor un festín, e enxugará as bágoas de todos os rostros.*

Preparará o Señor do universo para todos os pobos, neste monte, un festín de manxares suculentos, un festín de viños de soleira; manxares exquisitos, viños refinados. E arrincará neste monte o veo que cobre a todos os pobos, o lenzo estendido sobre todas as nacións. Aniquilará a morte para sempre. Deus, o Señor, enxugará as bágoas de todos os rostros, e afastará do país o oprobio do seu pobo —díxoo o Señor—. Aquel día dirase: *«Aquí está o noso Deus. Esperabamos nel e salvounos. Este é o Señor en quen espero. Celebremos e gocemos coa súa salvación, porque repousará sobre este monte a man do Señor».* Palabra do Señor.

**SALMO 22: R/.   Habitarei na casa do Señor por anos sen termo.**

**FILIPENSES 4,12-14. 19-20*:*** *Todo o podo naquel que me conforta.*

Irmáns: Sei vivir en pobreza e abundancia. Estou avezado en todo e para todo: á fartura e á fame, á abundancia e á privación. Todo o podo naquel que me conforta. En todo caso, fixestes ben en compartir as miñas tribulacións. En pago, o meu Deus proverá a todas as vosas necesidades con magnificencia, conforme á súa riqueza en Cristo Xesús. A Deus, noso Pai, a gloria polos séculos dos séculos. Amén. *Palabra do Señor*.

**MATEO 22,1-10***(forma breve)****:*** *A todos os que encontredes, chamádeos á voda.*

|  |
| --- |
| **Narrador:** Naquel tempo, volveu falar Xesús en parábolas aos sumos sacerdotes e aos anciáns do pobo, dicindo:  **Xesús:** -«O reino dos ceos parécese a un rei que celebraba a voda do seu fillo; mandou os seus criados para que chamasen os convidados, pero non quixeron ir. Volveu mandar outros criados encargándolles que dixesen aos convidados:  **Rei:** *-“Teño preparado o banquete, matei tenreiros e reses cebadas e* ***todo está a punto. Vide á voda”****.*  **Xesús:** -Pero eles non fixeron caso; un marchouse ás súas terras, outro aos seus negocios, os demais agarraron aos criados e maltratáronos e matáronos. O rei montou en cólera, enviou as súas tropas, que acabaron con aqueles asasinos e prenderon lume á cidade. Logo dixo aos seus criados:  **Rei:** - *A voda está preparada, pero os convidados non lla merecían. Ide agora aos cruces dos camiños e* ***a todos os que atopedes, chamádeos á voda”.***  **X*esús:*** *-Os criados saíron aos camiños e reuniron a todos os que atoparon, malos e bos. A sala do banquete encheuse de comensais». Cando o rei entrou a saudar aos comensais, reparou nun que non levaba traxe de festa e díxolle:*  ***Rei:*** *-“Amigo, como entraches aquí sen o vestido de voda?”.*  Palabra do Señor.  *(Narrador-Xesús-**Rei).* |

1. **ORACIÓN DOS FIEIS**

*Sacerdote: Ti, Pai, fixeches da vida e da terra unha oferta de banquete gratuíto e solidario, e invitas a todos a participar nel. Por iso dicímosche.*

*R. -***Grazas por invitarnos á túa festa.**

1. Pola Igrexa e polas nosas parroquias para que sexan comunidades alegres e festivas. ***Oremos.***
2. Polas familias para que sexan fogares de comuñón, santuarios de vida e oración e escolas onde se aprende a vivir o evanxeo. ***Oremos.***
3. Polos cristiáns para que aceptemos cada domingo a invitación do Señor para celebrar con alegría a festa dominical do encontro con Cristo na eucaristía. ***Oremos.***
4. Para que non poñamos escusas a vivir a fe, a estar con Xesús, a vivir para el. ***Oremos.***
5. Por nós, para que acudamos á Eucaristía con traxe digno, co traxe do amor e da graza dos fillos de Dios. ***Oremos.***
6. Polos nenos da catequese para que esta os axude a coñecer máis a Xesús, a atoparse con el cada domingo e a construír o seu Reino. ***Oremos.***
7. Polos que sofren os efectos sanitarios económicos e sociais da pandemia, polos enfermos, por todos nós para que sexamos responsables. ***Oremos.***

*Sacerdote: Escoita, Señor, a nosa oración, e que un día poidamos participar na festa do ceo levados da man de María. Por XCNS. Amén.*

1. **PROCESIÓN DE OFRENDAS**

* **CIRIO DE ALTAR ACENDIDO:**

Ofrecémosche, Señor, este cirio aceso, símbolo da túa presenza entre nós, que nos reúnes, iluminas e alegras nesta festa dominical que estamos a celebrar.

* **-CADEIRA BALEIRA:**

Hoxe traemos xunto a ti esta cadeira baleira, polos que non están aquí na túa festa, polos que preferiron outras cousas que sentar á mesa contigo, e por nós que tamén ás veces poñemos escusas e non acudimos a estar contigo e alimentarnos co Pan que nos dás.

* **-PAN E VIÑO:**

Co pan e o viño, manxar que comemos todos os domingos, ofrecémosche Señor o que Ti mesmo nos deixaches aquel Xoves Santo: o teu Corpo e o teu Sangue. Que nunca nos falte a Eucaristía e, así, faremos da vida unha auténtica festa.

**Oh Virxe do Pilar,**

**Raíña e Nai.**

**Recoñecemos con gratitude a túa protección constante e esperamos seguir contando con ela. Pídelle ao teu Fillo que nos dea fortaleza na fe, seguridade na esperanza e constancia no amor.**

**Nestes tempos de incertezas onde todo se abanea sé ti o Pilar firme**

**e seguro que nos sosteña.**

**Que en todos os instantes da nosa vida sintamos que ti es a nosa Nai.**

**Amén.**

****

**6.- ORACIÓN DE GRAZAS**

Vinde á festa

***Soan as campás*,** que voan como música de festa, cantando a todo volume e chamando:

***-“Vide, vide!, que xa é a hora. Vide, vide!, Deus agárdavos...”.***

***É domingo.*** Soan as campás como un corazón que latexa intensamente. O Pobo de Deus disponse a acudir á misa. A Eucaristía é, ante todo, unha invitación. A Eucaristía é, ante todo, un “quérote”. A Eucaristía é, ante todo, Deus que convida.

***-“Vide, vide!, que xa é a hora. Vide, vide!, Deus agárdavos...”.***

***Convídavos a todos!*** Aos que teñen o corazón frío ou tépedo, aos que teñen o corazón ardente ou feito anacos, aos que teñen o corazón demasiado pesado, riseiro, ou cheo de amor… Por favor, suplícovolo, deixade pasar ao meu corazón, que hoxe é a súa festa!

***-“Vide, vide!, que xa é a hora.***

***-Vide, vide!, Deus agárdavos...”.***

**FELIZ DOMINGO,**

**día do SEÑOR**